Nejde o problém chladničiek Gorenje, tento problém môže nastať pri akejkoľvek inej chladničke od konkurencie. Dôvodov toho, prečo chladnička nechladí, ale mrazák mrazí, môže byť viac. Jednoduchým riešením môže byť kontrola termostatu, či nie je zle nastavený. Je prirodzené, že sa môže zdať, že chladnička nechladí, ak je okolitá teplota príliš vysoká. Problémom však môže byť aj úplne pokazený termostat. Vtedy je nutná jeho výmena. Občas chladničke pomôže aj to, ak ju na 20-30 minút vypojíte z elektriny a znova zapnete, niekedy následne termostat zopne, pretože teplota v chladničke sa viac zníži. Problémové môže byť taktiež tesnenie chladničky, pri ktorom studený vzduch pomaly uniká. Upozorniť vás na to môže zvuk častejšieho spínania kompresora alebo prehrievanie chladničky. Zriedkavejším problémom je únik chladiva. Tu je potrebný odborný servis. Pokazený môže byť aj chladiaci okruh, čo je však už zvyčajne kritická chyba a oprava by bola viac-menej zbytočná.\r